L-a urmărit pe Florinel Coman la națională și a tras o concluzie: "Se explică de ce nu s-a transferat"
România a remizat în primul meci amical din luna martie, scor 1-1 cu reprezentativa Irlandei de Nord.
Pe lângă meciul amical cu Irlanda de Nord, România va disputa pe data de 26 martie un meci amical cu Columbia, la Madrid, pe Wanda Metropolitano.
Florinel Coman a fost titularizat de Edi Iordănescu pentru amicalul de pe Arena Națională, dar nu a avut evoluții notabile și a fost înlocuit în minutul 62 de Valentin Mihăilă.
Marcel Răducanu: "Când vine la națională e foarte discret"
Marcel Răducanu, fostul internațional și jucător de la Borussia Dortmund, a tras o concluzie după ce l-a urmărit pe fotbalistul de la FCSB la echipa națională.
"E pe val în Superliga. Omul numărul unu al Stelei. Dar când vine la națională e foarte discret.
Internațional văd că nu convinge și asta explică și de ce nu s-a transferat până acum într-un campionat puternic al Europei", a spus Marcel Răducanu, la GSP.ro.
Florinel Coman se poate lăuda cu 11 selecții la naționala de seniori a României, pentru care a marcat un singur gol.
Când și unde joacă România la EURO
România va debuta la EURO 2024 pe 17 iunie, cu câștigătoarea play-off-ului B (Bosnia și Herțegovina – Ucraina / Israel – Islanda). Următoarele meciuri din grupă vor fi cu Belgia (22 iunie) și Slovacia (26 iunie).
Naționala României va avea următorul program la EURO 2024, în cadrul calendarului complet al grupei E:
- 17 iunie: ROMÂNIA – Play-off B (Munchen, 16:00), Belgia – Slovacia (Frankfurt, 19:00)
- 21 iunie: Slovacia – Play-off B (Dusseldorf, 16:00)
- 22 iunie: Belgia – ROMÂNIA (Koln, 22:00)
- 26 iunie: Slovacia – ROMÂNIA (Frankfurt, 19:00), Play-off B – Belgia (Stuttgart, 19:00)
Se califică în faza optimilor de finală primele două clasate din fiecare grupă, plus cele mai bune 4 locuri trei din toate cele 6 grupe EURO 2024.
Urmăriți SPORT.RO și pe Google News